มือยิงลูกชาย รอง สวป.ดับ มอบตัวแล้ว สารภาพหึงหวง กลัวผู้ตายแย่งแฟนสาว 
มือปืนหนุ่ม ดักยิงลูกรอง สวป. สภ.หัวโทน จ.ร้อยเอ็ด เข้ามอบตัวแล้ว หลังถูกครอบครัวเกลี้ยกล่อม สารภาพหึงหวงแฟนสาว มีชายหนุ่มหน้าตาดีมาติดพัน หวั่นถูกแย่งแฟน จึงก่อเหตุสังหาร ตร.แจ้งข้อหา หิ้วตัวดำเนินคดีจากเหตุการณ์นายอรรถพล เลิศพันธ์หรือกั๊ก อายุ 22 ปี ก่อเหตุดักยิงนายกฤษนัย อ่อนภูงา อายุ 17 ปี ลูกชาย ร.ต.อ.ไพทูรย์ อ่อนภูงา รอง สวป.สภ.หัวโทน จ.ร้อยเอ็ด เสียชีวิตขณะขับรถจักรยานยนต์ หลังกลับจากไปส่งหญิงสาว ซึ่งไปเที่ยวชมงานหมอลำด้วยกัน โดยเหตุเกิดเมื่อเวลาประมาณช่วงเวลา 03.30 น. วันที่ 16 ก.พ.ที่ผ่านมา ที่ริมถนนสายบ้านใหม่โพธิ์ชัย-บ้านหนองพังคี หมู่ที่ 10 ต.ห้วยหินลาด อ.สุวรรณภูมิ จ.ร้อยเอ็ด ตามที่เสนอข่าวไปแล้วนั้นล่าสุดหลังก่อเหตุ นายอรรถพล ได้ขับรถเก๋งยี่ห้อมาสด้า 2 สีดำ ทะเบียน 5 กม 7322 กทม. ไปจอดที่อู่ซ่อมรถของ นายสุวิทย์ ตรีโภคา อายุ 39 ปี ที่บ้านเลขที่ 6 หมู่ 7 บ้านเหม้า ต.สระคู อ.สุวรรณภูมิ จ.ร้อยเอ็ด ห่างจากจุดเกิดเหตุประมาณ 10 กม. จากนั้นได้เปลี่ยนเอารถเก๋งยี่ห้อโตโยต้าวีออส สีม่วง ทะเบียน 4 กม 4380 กทม. ขับหลบหนีไป แล้วไปจอดฝากเพื่อนไว้ที่บ้านคูดินทราย ต.ทุ่งหลวง อ.สุวรรณภูมิ จ.ร้อยเอ็ด แล้วให้เพื่อนอีกคนขับรถจักรยานยนต์มารับ เพื่อไปส่งขึ้นรถโดยสาร ก่อนหลบหนีไปหาญาติในตัวเมืองร้อยเอ็ด ต่อมาพ่อแม่และญาติๆ ได้เกลี้ยกล่อมให้เข้ามอบตัว ต่อมา นายอรรถพล ได้เดินทางมามอบตัว ที่กองกำกับการสืบสวนสอบสวน ภ.จว.ร้อยเอ็ด ก่อนตำรวจนำตัวไปสอบสวนที่ สภ.หัวโทน ท้องที่เกิดเหตุ โดยนายอรรถพล ยอมรับสารภาพว่า เหตุเกิดจากหึงหวง น.ส.บี (นามสมมุติ) แฟนสาว ซึ่งตนได้ให้พ่อแม่ไปทาบทามสู่ขอไว้แล้ว แต่ผู้ตายเข้ามาเกี่ยวพัน เกรงว่า นายกฤษนัย ซึ่งเด็กกว่าและหน้าตาดีกว่า จะมาแย่งแฟนตนเองไป จึงได้ลงมือก่อเหตุขึ้นในครั้งนี้ เบื้องต้นพนักงานสอบสวนได้แจ้งข้อหาฆ่าผู้อื่นโดยเจตนา
มือปืนหนุ่ม ดักยิงลูก รอง สวป. สภ.หัวโทน จ.ร้อยเอ็ด เข้ามอบตัวแล้ว หลังถูกครอบครัวเกลี้ยกล่อม สารภาพหึงหวงแฟนสาว มีชายหนุ่มหน้าตาดีมาติดพัน หวั่นถูกแย่งแฟน จึงก่อเหตุสังหาร ตร.แจ้งข้อหา
ยิงคนตาย,ยิงลูกชายตำรวจ,ลูกรอง สวป.ถูกยิง,ยิงกันตาย,มอบตัว,ข่าวทั่วไป